**INFORMACIJA O STANJU SIGURNOSTI NA PODRUČJU POLICIJSKE UPRAVE**

**BRODSKO-POSAVSKE U DVA MJESECA 2024. GODINE**

**STANJE KRIMINALITETA**

U dva mjeseca 2024. godine evidentirano je 259 kaznenih djela što je za 11 kaznenih djela ili 4,1% manje u odnosu na dva mjeseca 2023. godine.

Od ukupnog broja kaznenih djela 143 su bila po poznatom počinitelju, a 116 po nepoznatom počinitelju. Počinitelji su naknadno otkriveni u 44 kaznena djela ili 37,9%, a u 72 kaznena djela počinitelji su ostali nepoznati.

Ukupna razriješenost kaznenih djela iznosi 72,2%, dok je u dva mjeseca 2023. godine iznosila 64,8%.

Ukupna razriješenost kaznenih djela, uzimajući u obzir kaznena djela iz ranijih razdoblja čiji su počinitelji naknadno otkriveni u dva mjeseca, iznosi 78,8% dok je u dva mjeseca 2023. godine iznosila 70,4%.

U strukturi kriminaliteta ukupno je: 187 kaznenih djela općeg kriminaliteta od kojih je 41 počinjeno na štetu mladeži i obitelji, 41 kazneno djelo organiziranog kriminaliteta, 9 kaznenih djela zlouporabe droga, 8 kaznenih djela gospodarskog kriminaliteta, 8 kaznenih djela kibernetičkog kriminaliteta i 6 kaznenih djela sigurnosti prometa.

**Opći kriminalitet**

U dva mjeseca evidentirano je 187 kaznenih djela koja pripadaju grupaciji općeg kriminaliteta. Od navedenog broja kaznenih djela 41 je počinjeno na štetu mladeži i obitelji.

Od ukupnog broja kaznenih djela 93 su bila po poznatom počinitelju, a 94 po nepoznatom počinitelju. Počinitelji su naknadno otkriveni u 28 kaznenih djela ili 29,8%, a u 66 kaznenih djela počinitelji su ostali nepoznati.

Ukupna razriješenost kaznenih djela iznosi 73,3%, a u dva mjeseca 2023. godine je iznosila 67,4%.

U strukturi kaznenih djela općeg kriminaliteta ukupno je: 90 kaznenih djela protiv imovine, 26 kaznenih djela protiv osobne slobode, 14 kaznenih djela krivotvorenja, 6 kaznenih djela protiv života i tijela, 4 kaznena djela protiv opće sigurnosti, 3 kaznena djela protiv javnog reda, 2 kaznena djela protiv spolne slobode 1 kazneno djelo protiv pravosuđa.

U kaznenim djelima protiv imovine najviše je teških krađa i krađa. U dva mjeseca je evidentirano 37 teških krađa čija je ukupna razriješenost 59,5%, te 30 krađa čija je razriješenost 36,7%.

Na štetu mladeži i obitelji je počinjeno 41 kazneno djelo ili 2 kaznena djela manje u odnosu na dva mjeseca 2023. godine.

Od broja kaznenih djela ukupno je 16 kaznenih djela povrede dužnosti uzdržavanja, 7 kaznenih djela nasilja u obitelji, 6 prijetnji, 4 kaznena djela povrede djetetovih prava, 2 kaznena djela nanošenja tjelesne ozljede, 2 kaznena djela spolne zlouporabe djeteta mlađeg od 15 godina, 1 kazneno djelo nanošenja teške tjelesne ozljede, 1 kazneno djelo nametljivog ponašanja, 1 kazneno djelo spolnog uznemiravanja i 1 kazneno djelo povrede privatnosti djeteta.

**Gospodarski kriminalitet**

U dva mjeseca je evidentirano 8 kaznenih djela gospodarskog kriminaliteta od kojih najveći broj pripada kaznenom djelu zlouporaba povjerenja u gospodarskom poslovanju (4 kaznena djela).

**Kibernetički kriminalitet**

Iz ove grupacije kriminaliteta evidentirano je 8 kaznenih djela računalne prijevare.

**Organizirani kriminalitet**

Iz oblasti organiziranog kriminaliteta evidentirano je 41 kazneno djelo od kojih najveći broj pripada kaznenom djelu protuzakonitog ulaženja, kretanja i boravka u RH (37 kaznenih djela). U dva mjeseca 2023. godine evidentirano je 5 kaznenih djela.

**Zlouporaba droga**

U dva mjeseca 2024. godine evidentirano je 9 kaznenih djela zlouporabe droga što je za 1 kazneno djelo više nego u dva mjeseca 2023. godine.

Zapljenama je izuzeto: 1693 komada lijekova sa liste opojnih droga, 1010,98 g marihuane, 60 g cannabis smole, 57,32 g amfetamina, 49,5 g MDMA i derivata XTC, 29,16 g kokaina i 1 g halucinogenih gljiva.

**SIGURNOST PROMETA**

Na području Policijske uprave brodsko-posavske evidentirano je 185 prometnih nesreća što je za 22 nesreće ili 13,5% više nego u dva mjeseca 2023. godine.

Od ukupnog broja, 2 nesreće su s poginulim osobama, 39 s ozlijeđenim osobama i 144 s materijalnom štetom.

Broj nesreća s poginulim osobama je veći za 1 nesreću ili 100%, s ozlijeđenim osobama je veći za 4 nesreće ili 11,4%, a s materijalnom štetom je veći za 17 nesreća ili 13,4%.

U prometnim nesrećama su poginule 2 osobe, dok je u istom razdoblju prošle godine poginula 1 osoba. Teško je ozlijeđeno 11 osoba, a lakše su ozljede zadobile 42 osobe.

U odnosu na dva mjeseca 2023. godine broj ozlijeđenih osoba je manji za 8,6%.

Najčešće okolnosti koje su prethodile prometnim nesrećama s nastradalim osobama su u pogreškama vozača zbog nepropisne brzine i brzine neprimjerene uvjetima na cesti i to u 13 nesreća, zbog nepropisnog kretanja vozilom na kolniku u 8 nesreća, te zbog nepoštivanja prednosti prolaza u 7 nesreća.

Prema vrstama prometnih nesreća najviše se nesreća s nastradalim osobama dogodilo prilikom slijetanja vozila s kolnika i to 13 nesreća.

Pod utjecajem alkohola su u trenutku prometne nesreće bila 22 vozača i 1 putnik.

Nadzorom prometa policijski službenici su utvrdili ukupno 4314 prekršaja u cestovnom prometu što je za 6,7% više nego u dva mjeseca 2023. godine.

Od ukupnog broja prekršaja, utvrđena su 1582 prekršaja vožnje nepropisnom brzinom što je u odnosu na dva mjeseca 2023. godine manje za 12,2%, a zbog upravljanja vozilom pod utjecajem alkohola je utvrđeno 189 prekršaja što je za 6% manje prekršaja nego u prošloj godini.

**JAVNI RED**

**Javni red i mir**

Prema Zakonu o prekršajima protiv javnog reda i mira evidentirano je 75 prekršaja u kojima je sudjelovalo 67 osoba. U odnosu na dva mjeseca 2023. godine (79 prekršaja) bilježi se smanjenje za 4 prekršaja.

Evidentirana su 22 prekršaja svađe i vike, 14 prekršaja omalovažavanja policijskih službenika, 11 prekršaja odavanja pijanstvu na javnom mjestu, 11 prekršaja držanja životinja bez nadzora, 10 prekršaja drskog ponašanja, 2 tučnjave, 2 prekršaja odavanja skitnji i prosjačenju, 2 prekršaja vrijeđanja ili omalovažavanja moralnih osjećaja građana, i 1 prekršaj izmišljanja ili širenja lažnih vijesti.

Na ulici i trgu je počinjeno 49 prekršaja, u ugostiteljskim objektima 10 prekršaja, a na drugim mjestima 16 prekršaja.

Pojedinačno je počinjeno 69 prekršaja, a udružene dvije osobe su počinile 6 prekršaja.

Pod utjecajem alkohola je počinjeno 18 prekršaja.

**Ostali zakoni**

Prema ostalim zakonima evidentirano je 439 prekršaja. U odnosu na dva mjeseca 2023. godine (358 prekršaja) ovih je prekršaja više za 81 ili 22,6%.

Najviše prekršaja evidentirano je iz Zakona o nadzoru državne granice i to 96 prekršaja, a zatim slijedi 71 prekršaj iz Zakona o suzbijanju zlouporabe droga, 63 prekršaja iz Zakona o osobnoj iskaznici, 54 prekršaja iz Zakona o radnom vremenu, obveznim odmorima mobilnih radnika i uređajima za bilježenje u cestovnom prometu, te 40 prekršaja iz Zakona o zaštiti od nasilja u obitelji.

**Javna okupljanja**

Na području Policijske uprave brodsko-posavske prijavljeno je 90 javnih okupljanja od kojih je održano 89 ili 14 okupljanja više u odnosu na dva mjeseca 2023. godine.

Održana su 42 javna okupljanja kulturno zabavnog karaktera, 25 sportskog karaktera i 22 okupljanja ostalog karaktera.

Na održanim okupljanjima angažirana su 132 policajca, a na istima nije bilo narušavanja javnog reda i mira.

**SIGURNOST DRŽAVNE GRANICE**

Tijekom dva mjeseca 2024. godine je preko graničnih prijelaza zabilježeno prometovanje 1.671.046 osoba što je povećanje za 12,4% u odnosu na dva mjeseca 2023. godine.

Od ukupnog broja prelazaka, evidentirano je 846.007 prelazaka državljana trećih zemalja, 647.532 prelaska hrvatskih državljana i 177.507 prelazaka državljana EU.

Promatrajući prometovanje vozila evidentirana su ukupno: 636.473 osobna automobila što je za 14% više nego u dva mjeseca 2023. godine, 99.524 teretna vozila što je povećanje za 19,6%, te 8.015 autobusa što je u odnosu na dva mjeseca 2023. godine smanjenje za 1,9%.

Na graničnim prijelazima odbijena su 383 ulaza strancima u Republiku Hrvatsku i 58 izlaza od kojih se 28 odnosi na odbijanje izlaza strancu.

**POŽARI I TEHNOLOŠKE EKSPLOZIJE**

Evidentirano je 14 požara od kojih je 8 na građevinskim objektima, 3 na otvorenom prostoru i 3 na prometnom sredstvu.

U odnosu na dva mjeseca 2023. godine požara je manje za 26,3%.

Tehnoloških eksplozija nije bilo.